Kamu bisa jelasin ke aku soal Heterokromia dalam bahasa melayu?

Dalam anatomi, heterokromia (Bahasa Yunani: heteros 'lain' + chroma 'warna') merujuk kelainan warna, biasanya pada iris tetapi juga pada bulu atau kulit. Heterokromia ialah hasil daripada keterlebihan atau kekurangan melanin (satu pigmen). Ini mungkin diwarisi, atau disebabkan oleh mosaisisme, kimerisme, penyakit, atau kecederaan genetik.

Heterokromia mata (heterochromia iridis atau heterochromia iridum; bentuk tidak betul yang biasa "heterochromia iridium" bukan bahasa Latin yang betul) adalah daripada dua jenis. Dalam heterokromia penuh, satu iris mempunyai warna lain daripada iris mata lagi satu. Dalam heterokromia separa atau heterokromia sektor, bahagian satu iris berwarna lain daripada selebihnya.

Warna mata, secara tertentu warna iris, ditentukan terutamanya dengan kepekatan dan taburan melanin. Mata terjejas mungkin berhiperpigmen (hiperkromik) atau berhipopigmen (hipokromik). Pada manusia, biasanya, keterlebihan melanin menunjukkan hiperplasia tisu iris, sementara kekurangan melanin menunjukkan hipoplasia.